மொகிந்தர் சிங்

மொகிந்தர் சிங் (Mohinder Singh) இந்தியாவைச் சேர்ந்த ஒரு தடகள வீரராவார். பஞ்சாப் மாநிலத்தைச் சேர்ந்த இவர் மும்முறை தாண்டுதல் விளையாட்டில் நிபுணத்துவம் பெற்றுள்ளார். மொகிந்தர் சிங் ராய் என்ற பெயராலும் அறியப்படுகிறார். பஞ்சாப் மாநிலத்தின் கான் கானா கிராமத்தில் 1934ஆம் ஆண்டு மார்ச்சு மாதம் 15ஆம் தேதியன்று பிறந்தார். இவர் 1956ஆம் ஆண்டு நடைபெற்ற கோடைகால ஒலிம்பிக்கு போட்டிகளில் இந்தியாவின் சார்பாக போட்டியிட்டார். 

1960ஆம் ஆண்டு இங்கிலாந்து நாட்டின் இலண்டன் நகரத்தில் அனுபவமற்றவர்களுக்கான தடகள சங்கம் நடத்திய தடகளப் போட்டியில் மொகிந்தர் சிங்  மும்முறை தாண்டுதல் விளையாட்டில்  இரண்டாவது இடத்தைப் பிடித்தார். இப்போட்டியில் இங்கிலந்து நாட்டின் தடகள வீரர் பிரெட் அல்சோப்பு முதல் இடம் பிடித்தார்.

மேற்கோள்கள்

பகுப்பு:1934 பிறப்புகள்
பகுப்பு:2002 இறப்புகள்
பகுப்பு:இந்தியத் தடகள வீரர்கள்
பகுப்பு:பஞ்சாப் நபர்கள்